CELEX: 32006R0661
Language: hu
Date: 2006-04-28 00:00:00
Title: A Bizottság 661/2006/EK rendelete ( 2006. április 28. ) a Tunéziából származó olívaolaj behozatalára vonatkozó részletes alkalmazási szabályokról szóló 312/2001/EK rendelettől a  2006. május 1-jétől  a  2006. október 31-ig  terjedő időszakra alkalmazandó havi korlátozás tekintetében való eltérésről

29.4.2006   
            
            
               HU
            
            
               Az Európai Unió Hivatalos Lapja
            
            
               L 116/36
            
         
      A BIZOTTSÁG 661/2006/EK RENDELETE
   
   (2006. április 28.)
   a Tunéziából származó olívaolaj behozatalára vonatkozó részletes alkalmazási szabályokról szóló 312/2001/EK rendelettől a 2006. május 1-jétől a 2006. október 31-ig terjedő időszakra alkalmazandó havi korlátozás tekintetében való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és a Tunéziai Köztársaság között a kölcsönös liberalizációs intézkedésekről, valamint az EK és Tunézia közötti társulási megállapodás mezőgazdasági jegyzőkönyveinek módosításáról szóló, levélváltás formájában létrejött megállapodás megkötéséről szóló, 2000. december 22-i 2000/822/EK tanácsi határozatra (1),
   tekintettel az olívaolaj és az étkezési olajbogyó piacának közös szervezéséről és a 827/68/EGK rendelet (2) módosításáról szóló, 2004. április 29-i 865/2004/EK tanácsi rendeletre és különösen annak 9. cikkére,
   mivel:
   
               (1)
            
            
               A 312/2001/EK bizottsági rendelet (3) 1. cikkének (2) bekezdése havi korlátozást ír elő a behozatali engedélyek kiállítása tekintetében az olívaolaj mennyiségére az említett cikk (1) bekezdésében megállapított vámkontingens keretén belül.
            
         
               (2)
            
            
               A 2005/2006-os gazdasági évet a Közösségen belül gyenge olívaolajtermelés jellemzi, ami nehézségeket okoz az ellátásban. A közösségi piac olívaolaj-ellátásának megkönnyítése érdekében a 312/2001/EK rendelettől eltérve, 2006. május 1-jétől helyénvaló havi korlátozás nélkül engedélyezni az engedélyek kiállítását.
            
         
               (3)
            
            
               Az e rendeletben előírt intézkedések összhangban vannak az Olívaolaj- és Étkezésiolajbogyó-piaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 312/2001/EK rendelet 1. cikke (2) bekezdése első albekezdésének negyedik francia bekezdésétől eltérve, a 2006. május 1-jétől2006. október 31-ig terjedő időszakra az engedélyek kiállítása havi korlátozás nélkül engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2006. május 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. április 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 336., 2000.12.30., 92. o.
   
      (2)  HL L 161., 2004.4.30., 97. o. Helyesbített változat: HL L 206., 2004.6.9., 37. o.
   
      (3)  HL L 46., 2001.2.16., 3. o. A legutóbb az 1721/2005/EK rendelettel (HL L 276., 2005.10.21., 3. o.) módosított rendelet.